ນາຍ MUSTAFA ABU AL-YAZID ຖືກສັງຫານ
ທ່ານ GIBBS ເວົ້າວ່າ ນາຍ YAZID ອາດຖືກຂ້າຕາຍໃນການໂຈມຕີ ດ້ວຍລູກສອນໄຟຈາກເຮືອບິນບໍ່ມີຄົນຂັບ ໃນ WAZIRISTAN ເໜືອ.
ສະຫະລັດໄດ້ຊົມເຊີຍການສັງຫານຜູ້ນຳໝາຍເລກ 3 ຂອງກຸ່ມກໍ່ການຮ້າຍ ອາລກາຍດາໃນປາກິດສະຖານ ນາຍ MUSTAFA ABU AL-YAZID ໂດຍ ເວົ້າວ່າ ການຕາຍຂອງຜູ້ກ່ຽວແມ່ນແນ່ນອນ ເປັນຄວາມເສຍຫາຍ ຮ້າຍແຮງຕໍ່ຕາ ໜ່າງກໍ່ການຮ້າຍດັ່ງກ່າວ ໂຄສົກຂອງທຳນຽບຂາວ ທ່ານ ROBERT GIBBS ໃຫ້ທັດສະນະດັ່ງ ກ່າວໃນວັນອັງຄານວານນີ້ຫຼັງຈາກກຸ່ມ ກໍ່ການຮ້າຍອາລກາຍດາໄດ້ປະກາດກ່ຽວ ກັບເສຍຊີວິດຂອງນາຍ YAZID ໃນຂ່າວທີ່ພິມເຜີຍແຜ່ທາງອິນເຕີແນັດ ທ່ານ GIBBS ເວົ້າວ່າ ນາຍ YAZID ອາດຖືກຂ້າຕາຍໃນການໂຈມຕີ ດ້ວຍລູກສອນໄຟ ຈາກເຮືອບິນບໍ່ມີຄົນຂັບ ໃນ WAZIRISTAN ເໜືອໃນເດືອນ ແລ້ວ ພ້ອມໆກັບສະມາຊິກ ໃນຄອບຄົວຂອງຜູ້ກ່ຽວ ເຈົ້າໜ້າທີ່ຄົນນຶ່ງຂອງສະຫະລັດທີ່ຂໍສະຫງວນຊື່ ກ່າວຕໍ່ວີໂອເອກ່ອນໜ້າ ນີ້ວ່າ ການເສຍ ຊີວິດຂອງນາຍ YASID ມີທ່າທາງວ່າຈະເປັນຄວາມຈິງ ແລະ ການເສຍຊີວິດຂອງຜູ້ກ່ຽວ ຈະເປັນໄຊຊະນະອັນໃຫຍ່ ໃນການຕໍ່ຕ້ານພວກກໍ່ ການຮ້າຍ ນາຍ YASID ທີ່ເປັນຊາວ ອີຈິບ ໂດຍກຳເນີດຍັງຮູ້ກັນໃນອີກຊື່ນຶ່ງ ວ່າ SHEIK SAEED AL-MASRI ເປັນສະມາຊິກ ກໍ່ຕັ້ງກຸ່ມກໍ່ການຮ້າຍອາລ ກາຍດາແລະເປັນຜູ້ປະສານງານຕົ້ນຕໍກັບຜູ້ນຳຂອງກຸ່ມຄືນາຍ OSAMA BIN LADEN